Diari Oficial de la Generalitat Valenciana


Sumari del DOGV 4272, del 17-06-2002 (2002/5998)

ORDE de 27 de maig de 2002, de la Conselleria de Cultura i Educació, per la qual s'autoritza la posada en funcionament d'ensenyances en la Universitat de València-Estudi General.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/5998


Data del document
:   27-05-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Universitat de València
    * títol d'estudis
    * universitat

ORDE de 27 de maig de 2002, de la Conselleria de Cultura i Educació, per la qual s'autoritza la posada en funcionament d'ensenyances en la Universitat de València-Estudi General. [2002/X5998]
  
El Decret 67/2002, de 25 d'abril, del Govern Valencià, va autoritzar a la Universitat de València la implantació de les ensenyances universitàries conduents a l'obtenció del títol oficial de diplomat en Nutrició Humana i Dietètica, llicenciat en Ciències del Treball, i llicenciat en Investigació i Tècniques de Mercat.
  
El mencionat decret establix que la posada en funcionament de les ensenyances serà autoritzada pel conseller de Cultura i Educació, després de l'homologació del corresponent pla d'estudis pel Consell d'Universitats.
  
Per Acord de la Comissió Acadèmica del Consell d'Universitats de data 17 d'octubre del 2001, s'homologuen els plans d'estudis de diplomat en Nutrició Humana i Dietètica, i Llicenciat en Ciències del Treball; i per acord de la Comissió Acadèmica del Consell d'Universitats de data 14 de juliol de 1998, s'homologa el pla d'estudis de Llicenciat en Investigació i Tècniques de Mercat.
  
Vist l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana i en exercici de les atribucions conferides per l'article 35 de la Llei de Govern Valencià,
  
ORDENE
  
Autoritzar a la Universitat de València la posada en funcionament de les ensenyances conduents a l'obtenció del títol oficial de diplomat en Nutrició Humana i Dietètica, llicenciat en Ciències del Treball, i llicenciat en Investigació i Tècniques de Mercat, que seran organitzades per la Facultat de Farmàcia, la Facultat de Ciències Socials i la Facultat d'Economia, respectivament.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes des del sendemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos des del sendemà de la publicació.
  
València, 27 de maig de 2002
  
El conseller de Cultura i Educació, p.s.r. (art. 4.1 del Decret 111/2000, DOGV 3798 de 21 juliol), la subsecretària,